Šiurpūniniai
Šiurpūniniai (Didiereaceae) – daugiamečių sukulentinių augalų šeima, kuriai priklauso endeminės rūšys, augančios pietų Madagaskare. Šeimoje yra 4 gentys su 11 rūšių. Tai 10-15 m aukščio medžiai arba 2-6 aukščio krūmai, kurių kamienas ir šakos padengti spygliais. Auga kserofitų miškuose arba dygiųjų krūmų sąžalynuose, dažnai kartu su belapėmis karpažolėmis, molingose, akmeningose arba smėlėtose dirvose. Kartais sutinkami kalnuose iki 900-1200 m aukščio. Sausojo sezono pradžioje (balandis-gegužė) lapai nukrenta ir 5 mėnesius augalai būna be lapų. Tuo metu fotosintezė vyksta chlorofilo turinčiose stiebo dalyse.